alexandrainst/scandi-wiki huggingface dataset:
Kvalsund kommune

Kvalsund (nordsamisk Fálesnuori gielda, kvensk Valasnuoran komuuni) var ein kommune i dåverande Finnmark fylke. Kommunen vart del av Hammerfest i 2020. Kommunesenteret låg i tettstaden Kvalsund. Kommunen hadde 1 101 innbyggarar i 2008. Hovuddelen av Kvalsund kommune ligg på fastlandet, men til kommunenen høyrer og delar av øyane Kvaløya og Seiland. Kvaløya har fastlandstilknytning over Kvalsundbrua.

Historie

Folketalsutvikling 
Folketalsutvikling for Kvalsund kommune frå 1920:

a Dette talet omfattar ikkje eit område som vart overført frå Måsøy kommune til Kvalsund kommune i 1963. Dette området hadde då 34 innbyggjarar.

Næringsliv
Fiske, tilverking og omsetting av mellom anna torsk, er viktige næringsvegar.

Det vart vunne ut kopar i området fram til 1931. På 1970-talet vart mineralet utvunne igjen ei stund.
Det vart gjeve  for ny koparutvinning på slutten av 2010-talet, med løyve til lagring av gruveavfall på botn av Repparfjorden.

Fotnotar

Bakgrunnsstoff 

 
Tidlegare kommunar i Finnmark
Norske kommunar skipa i 1869
Norske kommunar nedlagde i 2019
Lebesby kommune

Lebesby (nordsamisk Davvesiidda gielda, kvensk Lebespyyn komuuni)  er ein kystkommune i Finnmark-området i Troms og Finnmark fylke, og ho ligg på aust-grensa til kommunane Nordkapp og Porsanger. Kommunen grensar også til Gamvik, Tana, Karasjok.

Den næraste lufthamna er Mehamn lufthamn i grannekommunen Gamvik.

Historie

Folketalsutvikling 
Folketalsutvikling for Lebesby kommune frå 1920:

Tettstad 
 Kjøllefjord -

Fotnotar

Sjå òg
bygda Lebesby
Offentleg utsmykking i Finnmark

Bakgrunnsstoff 
 Lebesby kommune sine heimesider

 
Kommunar i Finnmark
Kommunar i Troms og Finnmark
Norske kommunar skipa i 1838
Loppa kommune

Loppa (nordsamisk Láhpi suohkan, kvensk Lappean komuuni) er ein norsk kommune som ligg nordvest i Finnmark-området i Troms og Finnmark fylke.

Tettstad i kommunen 
 Øksfjord -

Folketalsutvikling 
Folketalsutvikling for Loppa kommune frå 1920:

Fotnotar

Bakgrunnsstoff 

 
Kommunar i Finnmark
Kommunar i Troms og Finnmark
Norske kommunar skipa i 1838
Måsøy kommune

Måsøy (nordsamisk Muosátsullo gielda, kvensk Moseijan komuuni) er ein kystkommune som ligg nord i Finnmark-området i Troms og Finnmark fylke, og han ligg på vest-grensa til Nordkapp kommune. Kommunen grensar også til Porsanger, Alta, og Hammerfest.

Langbølgjesendaren Ingøy kringkastar, som blei bygd i 2000, ligg på Ingøy i kommunen. Med ei høgd på 362 meter er radiomasta den høgaste menneskeskapte konstruksjonen i Noreg.

Tettstad i kommunen 
 Havøysund -

Folketalsutvikling 
Folketalsutvikling for Måsøy kommune frå 1920:

a Dette talet omfattar Gjesvær og delar av Magerøya, som vart overført frå Måsøy kommune til Nordkapp kommune i 1984. Desse områda hadde då 240 innbyggjarar.
b Dette talet omfattar eit område som vart overført frå Måsøy kommune til Kvalsund kommune i 1963. Dette området hadde då 34 innbyggjarar.

Kjende folk frå Måsøy
Magnus Brostrup Landstad (1802-1880), prest og salmediktar
Johannes Olsen (1895-1974), fiskar og politikar 
Selmer Nilsen (1932-1991), fiskar og spion
Oddvar J. Majala (f. 1932), fiskar og politikar 
Markus Svendsen (f. 1941), skirennar

Kjelder

Fotnotar

Bakgrunnsstoff 

 
Kommunar i Finnmark
Kommunar i Troms og Finnmark
Norske kommunar skipa i 1839
Nesseby kommune

Nesseby (nordsamisk Unjárgga gielda, finsk Uuniemen kunta) er ein kommune i Aust-Finnmark i Troms og Finnmark fylke. Kommunen grensar i nord og vest til Tana kommune, og i aust mot Vadsø og Sør-Varanger kommune. Nesseby har ei kort grense mot Finland i sør. Bygder her er mellom anna Varangerbotn og Nesseby.

Folketalsutvikling 
Nesseby har vore den minste kommunen i Finnmark i folketal, etter at Polmak vart slått saman med Tana i 1964.

Folketalsutvikling for Nesseby kommune frå 1920:

Folk frå Nesseby 

 Andreas Nordvi (1821–1892), kjøpmann og arkeolog (Mortensnes)
 Isak Saba (1875-1921), politikar (Ap), første same på Stortinget
 Anathon Aall (1867-1943), professor i filosofi, grunnleggjar av Psykologisk institutt ved Universitetet i Oslo
 Finn Lützow-Holm (1890-1950), marineoffiser og pionerflygar
 Raimo Valle (f. 1965), politikar, statssekretær (Ap) 2007-2012
 Gunn-Britt Retter (f. 1971), politikar (NSR)
 Silje Karine Muotka (f. 1975), Sametingsråd for Norske Samers Riksforbund (NSR)
 Kirsti Bergstø (f. 1981), stortingsrepresentant (SV) 2013-2017, nestleiar i SV frå 2017
 Hege Siri (f. 1973), forfattar og kunstfotograf
 Agnete Johnsen, Emelie Nilsen, Viktoria Eriksen og Alexander Touryguin, musikarar i gruppa «The BlackSheeps».

Fotnotar

Bakgrunnsstoff 

 
Kommunar i Finnmark
Kommunar i Troms og Finnmark
Samiske kommunar
Norske kommunar skipa i 1839
Nordkapp kommune

Nordkapp (nordsamisk Davvinjárgga gielda, kvensk Kappan komuuni) er ein kommune i Finnmark-området i Troms og Finnmark fylke. Han grensar i sørvest mot Måsøy, i sør mot Porsanger, og i søraust mot Lebesby kommune. Størsteparten av kommunen ligg på Magerøya, men han omfattar også delar av fastlandet på aust og vestsida av Porsangerfjorden. Kommunen heitte Kjelvik kommune fram til 1950.

Mesteparten av innbyggjarane i kommunen bur i Honningsvåg, ein annan tettstad er Nordvågen. Andre busetnader er Kamøyvær, Skarsvåg og Gjesvær.

Det kommunen er mest kjend for og som namnet kjem frå er Nordkapp, ei 307 meter høg klippe som vanlegvis er omtala som det nordlegaste punktet av Europa. 
Årleg er det rundt 200 000 besøkjande turistar i løpet av sommaren. Knivskjellodden vest for Nordkapp ligg faktisk omtrent 1500 meter lengre nord, men dit er det ikkje 
bilveg. Nordkapp vart fyrst namngjeten da den engelske oppdagaren Richard Chancellor runda klippa i 1553 under eit forsøk på å finne ei sjørute gjennom nordaustpassasjen.

Folketalsutvikling 
Folketalsutvikling for Kjelvik/Nordkapp kommune frå 1920:

a Dette talet omfattar ikkje eit område som vart overført frå Måsøy kommune til Nordkapp kommune i 1984. Dette området hadde då 240 innbyggjarar.

Tettstader i kommunen 
 Honningsvåg - 
 Nordvågen -

Kjende personar født i Nordkapp kommune 
Isaac Olsen (d. 1739), lærar og skribent
Idar Kristiansen (1932–1985) , forfattar (Honningsvåg)
Gunnar Stålsett, tidlegare biskop i Oslo bispedømme og politikar (Sp)

Fotnotar

Bakgrunnsstoff 
 Nordkapp kommune sine heimesider

 
Kommunar i Finnmark
Kommunar i Troms og Finnmark
Norske kommunar skipa i 1950
Porsanger kommune

Porsanger (nordsamisk Porsáŋggu gielda, kvensk Porsangin kommuuni) er ein kommune i Finnmark-området i Troms og Finnmark fylke. Kommunen er den tredje største i Noreg. Han grensar i nordvest mot Hammerfest og Måsøy, nord mot Nordkapp, i aust mot Lebesby, i sør mot Karasjok, og i vest mot Alta. Han heitte Kistrand kommune fram til 1964, og var del av Finnmark fylke fram til 2020.

Porsanger er den einaste offisielt trespråklege og trekulturelle kommunen i Noreg, med nordsamisk, kvensk og norsk som offisielle språk. 

Største tettstad og kommunesenter er Lakselv, som ligg inst i Porsangerfjorden. Mindre bygder ligg langs fjorden på båe sider, med Kistrand, Olderfjord, Børselv og Billefjord som dei viktigaste. I innlandet, langs E6 mot nabokommunen Karasjok finn ein Porsangmoen, med Garnisonen i Porsanger, og Skoganvarre. Stabbursdalen nasjonalpark ligg vest for Porsangerfjorden.

Lokalaviser i kommunen er Finnmark Dagblad og Ságat. 

Plante- og dyreliv: Valdak [eller Váldatjeaggi ] på Stabbursnes er eit kjent hekkeområde.

Tettstad i kommunen 
 Lakselv -

Folketalsutvikling 
Folketalsutvikling for Kistrand/Porsanger kommune frå 1920:

Sjå også
Fangeleirane til okkupasjonsmakta i Noreg under andre verdskrigen

Fotnotar

Bakgrunnsstoff 

 
Kommunar i Finnmark
Kommunar i Troms og Finnmark
Samiske kommunar
Norske kommunar skipa i 1838
Tana kommune

Tana (nordsamisk Deatnu, offisielt Tana kommune/Deanu gielda) er ein kommune i Troms og Finnmark fylke. Han grensar til kommunane Gamvik og Berlevåg i nord, Nesseby i aust, Karasjok i sør, Porsanger og Lebesby i vest, og er eit geografisk og kommunikasjonsmessig knutepunkt i Aust-Finnmark. Tana grensar også til den finske kommunen Utsjoki. Utsjoki ligg sør for Polmak og aust for Tanaelva.

Ein kan passera grensa ved Polmak eller over Samelandsbrua mellom Roavvegieddi og bygda Utsjok. 

Dei viktigaste næringane i Tana er jordbruk, reindrift, bergverk, bygg/anlegg og tenesteyting. Tana er ein trespråkleg kommune der ein snakkar norsk, nordsamisk og finsk. Kommunen har fått namn etter Tanaelva, som på samisk heiter Deatnu og på finsk Teno (Storelva). Tanafjorden har òg fått namn etter elva.

Historie 
Eidet mellom Tanaelva og Karlebotnmyrene ved Gollevárri er sperra av det største fangstsystemet for villrein i Noreg. Anlegget har 530 fallgraver. 

Kommunen blei skipa i 1837 i samband med at Formannskapslovene tredde i kraft. Fram til 1914 omfatta kommunen også Gamvik og Berlevåg.
1. januar 1964 blei nabokommunen Polmak kommune del av Tana.

Geografi
Fjordar i kommunen er mellom anna Leirpollen og Tanafjorden.

Stangnestind er den høgaste toppen på Varangerhalvøya, på 724 moh.

I bygda Austertana ligg den lengste sandstranda i Noreg.

Folketalsutvikling 
Folketalsutvikling for noverande Tana kommune frå 1920:

Tettstad i kommunen 
 Tana bru -

Kjende tanaværingar 
 Reidar Hirsti (1925–2001), redaktør og politikar, frå Bonakas
 Aage Solbakk (f. 1943), historikar (Båteng)
 Martin Schanche (f. 1945), rallycrosskjørar, voks opp i Leirpollskogen
Ande Somby (f. 1958), jurist, joikar
Frank Ingilæ (f. 1967), ordførar (Ap) i Tana kommune
Hanne Ørstavik (f. 1969), forfattar
Mona Solbakk, (f. 1971), journalist (Båteng) 
Helga Pedersen (f. 1973), fiskeri- og kystminister 2005–2009
 Kristin Størmer Steira (f. 1981), skiløpar
 Márjá-Liissá Partapuoli (f. 1990), politikar, duodji-utøvar
 Ella Marie Hætta Isaksen (f. 1998), musikar

Fotnotar

Bakgrunnsstoff 
 

 
Kommunar i Finnmark
Samiske kommunar
Kommunar i Troms og Finnmark
Norske kommunar skipa i 1838
Vadsø kommune

Vadsø kommune er ein kommune aust i Finnmark-området i Troms og Finnmark fylke. Kommunen grensar i nord til Båtsfjord, i nordaust til Vardø, i vest til Tana og Nesseby, og møter Berlevåg i eitt punkt i nordvest. Sør for Varangerfjorden ligg Sør-Varanger kommune. I tillegg til byen Vadsø, ligg tettstaden Vestre Jakobselv i Vadsø kommune. Det meste av vidda innanfor kysten er verna som Varangerhalvøya nasjonalpark. Det høgste punktet i kommunen er Skipskjølen (633,8 moh.), som også dannar grensepunkt mot Båtsfjord kommune.

Vadsø var administrasjonsenter for det tidlegare Finnmark fylke. Fylkeshuset i Finnmark låg i kommunen.

Historie 
Vadsø kommune oppslukte nabokommunen Nord-Varanger i 1964.

Folketalsutvikling 
Folketalsutvikling for noverande Vadsø kommune frå 1920:

Tettstader
 Vadsø - 
 Vestre Jakobselv

Venskapsbyar 
  Murmansk
  Oxelösund

Vadsøværingar (folk frå Vadsø)
Einar Niemi (f. 1943), historikar, skolestyrar
Morten Gamst Pedersen (f. 1981), fotpallspelar, landslagspelar
Ulf Trygve Ballo, politikar, leiar for Fellesnemnda

Fotnotar

Bakgrunnsstoff 

 
Kommunar i Finnmark
Kommunar i Troms og Finnmark
Vardø kommune

Vardø er ein kommune som ligg nordaust i Finnmark-området i Troms og Finnmark fylke. Kommunen grensar mot nabokommunane Vadsø i vest og Båtsfjord i nordvest. I dag bur det  innbyggjarar i kommunen, av dei i overkant av 2000 i sjølve byen Vardø, som ligg på den 3,7 km² store Vardøya. Den nest største tettstaden er Kiberg. Vardø er den austlegaste byen i Noreg og heile Vest-Europa. Hammerfest og Vardø er dei eldste byane i Nord-Noreg sidan dei fekk bystatus samtidig i 1789.

Historie 
Busetnaden i Vardø går heilt attende til tida da Håkon V Magnusson fekk bygd Vardøhus festning som skulle forsvare Noregs austgrense. Vardø fekk bystatus i 1789, og er dermed i lag med Hammerfest Nord-Noregs eldste by.

På fjellet Domen vest for det 1,7 km breie Bussesundet som skil Vardøya frå fastlandet, var det på 1600-talet ei rekkje hekseprosessar der særleg unge kvinner vart dømd til døden og avretta. Venuspassasjen vart i 1769 også observert frå Valen, eidet som knyter vestre og austre del av Vardøya saman, og var viktig for berekninga av avstanden mellom Jorda og Sola.

Fiske har lenge vore hovudinntekta til Vardøsamfunnet. I etterkrigstida betydde Forsvaret også mykje for kommunen, som på det meste hadde 4200 innbyggjarar. Byen er no under omstilling, og sivil overvaking av havområda utanfor ser ut til å bli eit nytt satsingsområde i tillegg til utvikling av turismen. Vardø er eit svært attraktivt reisemål blant fuglekikkarar.

Samferdsel og kommunikasjon 

Vardøya er tilknytt Europaveg 75 gjennom den 2892 meter lange Vardøtunnelen under Bussesundet. Tunnelen som vart teken i bruk 22. desember 1983 og offisielt opna av kong Olav V i 1984 var den første undersjøiske tunnelen i Noreg. På Svartnes som ligg på fastlandssida av Bussesundet er det bygd ei ny og moderne hamn. Vardø er anløpshamn for hurtigruta. Svartnes huser også Vardø lufthamn. På Vardøya ligg kystradiostasjonen Vardø radio.

Kibergsneset ved Vardø er det austlegaste punktet på fastlandet i Noreg. Her ligg restar av eit tysk kystfort frå den andre verdskrigen.

Næringsliv 
Byen er bygd opp rundt fiskeforedling. Dei siste åra har Lønnsgarantifondet og Kontoret for voldsoffererstatning kome til byen som kompensasjon for tap av andre statlege arbeidsplassar.

Forsvaret 
Tidlegare låg Luftforsvarets stasjon Vardø her, men den vart nedlagt og vidareført under Luftforsvarets stasjon Sørreisa. Etterretningstjenesten har ein stasjon på Vårberget i Vardø, der den omstridde Globus II-radaren står. Det er framleis eit lite militært kommandantskap på Vardøhus festning.

Tettstader i kommunen 
 Kiberg - 
 Vardø -

Venskapsbyar 
  Arkhangelsk
  Kemijärvi

Kjende personar frå Vardø kommune 
Yngve Hågensen (f. 1938), tidl. leiar for Landsorganisasjonen
Karl Eirik Schjøtt-Pedersen  (f. 1959), politikar
Stefan Johansen (f. 1991), fotballspelar

Sjå òg 
 Norske geografiske ytterpunkt

Kjelder

Bakgrunnsstoff 
 Vardø kommune sine heimesider

 
Kommunar i Finnmark
Tusenårsstader
Nynorsk kultursentrum

Nynorsk kultursentrum er ei ideell stifting som arbeider for nynorsk skriftkultur i gjensidig samarbeid med Ivar Aasen-instituttet i Volda. Stiftinga eig og driv Ivar Aasen-tunet i Ørsta, Haugesenteret i Ulvik og Vinjesenteret i Vinje der dei gjennomfører eit breitt kulturprogram året rundt. Høgdepunktet er Dei Nynorske Festspela i slutten av juni, ei årleg feiring av den nynorske skriftkulturen. 

19 fylke, kommunar, utdanningsinstitusjonar, kulturinstitusjonar og organisasjonar står bak stiftinga: Noregs Mållag, Noregs Ungdomslag, Litteraturselskapet Det Norske Samlaget, Det Norske Teatret, Sunnmøre Museum, Møre og Romsdal fylkeskommune, Ørsta kommune, Høgskulen i Volda, Volda kommune, Møreforsking Volda, Landssamanslutninga av nynorskkommunar, Vestmannalaget, Universitetet i Bergen, Møre Folkehøgskule, Universitetet i Tromsø, Sogn og Fjordane fylkeskommune, Noregs teknisk-naturvitskaplege universitet, Hordaland fylkeskommune og Universitetet i Oslo.

Stiftinga vart skipa 31. august 1993 og er organisert med eit styre og eit råd. Frå 1999 til 2018 var Ottar Grepstad direktør. Sidan 2018 har direktøren vore Per Magnus Finnanger Sandsmark.

Nynorsk leksikon 
Eit prosjekt Nynorsk kultursentrum har drive med er eit nynorsk leksikon. 26. mai 2009 starta pilotprojektet for det som vart allkunne.no, eit nynorsk kulturhistorisk leksikon. Leksikonet var eigd av Det norske Samlaget og Nynorsk kultursentrum.

Kjelder

Bakgrunnsstoff 
 Nettstaden til Nynorsk kultursentrum

Nynorskorganisasjonar
Skipingar i 1993
Norske stiftingar
Ivar Aasen-tunet

Ivar Aasen-tunet på Hovdebygda i Ørsta kommune er eit nasjonalt dokumentasjons- og opplevingssenter for nynorsk skriftkultur. Nybygget, som blei opna i juni 2000, er teikna av den internasjonalt kjende arkitekten Sverre Fehn. Tunet ligg ved fødestaden til Ivar Aasen og inneheld store boksamlingar og utstillingar.

Nynorsk kultursentrum eig og driv tunet.

Bakgrunnsstoff 
 Nettstad for Aasen-tunet og Nynorsk kultursentrum

Bilete frå Ivar Aasen-tunet 

Ivar Aasen
Nynorsk kultursentrum
Kultur i Ørsta
Skipingar i 2000
Houens fonds diplom
Betongtavlen
Byggverk i Ørsta
Dei Nynorske Festspela

Dei Nynorske Festspela er ei årleg mønstring av nynorskorientert kultur. Alt frå litteratur og nynorskhistorie til musikk og biletkunst er representert. 

Festspela blei første gongen arrangerte i august 1992 under namnet «Nynorsk Festspelveke». Sidan 2000 har stiftinga Nynorsk kultursentrum hatt ansvaret for arrangementet, med Ivar Aasen-tunet som sentrum for tilstellingane. Festspela blir no haldne siste veka i juni. I 2006 markerte festspela også hundreårsjubileumet til Noregs Mållag.

Kvart år utnemner Dei Nynorske Festspela ein særskilt diktar som opptrer fleire gonger i løpet av veka dei held på, og ein kunstnar som stillar ut nokre av sine verk. I dei siste åra har mellom anna Olaug Nilssen, Frode Grytten, Åse-Marie Nesse, Einar Økland og Marie Takvam vore festspeldiktarar, medan Astrid Eidseth Rygh, Margreth Olin og Raymond Klæbo har vore festspelkunstnarar.

Prisen Årets nynorskbrukar blir også delt ut under festspela. Vinnarar av denne prisen har mellom anna vore Ringstabekk skole i Bærum, Martin Toft, redaktør for universitetsavisa Uniforum, den nynorske rappegruppa Side Brok og Kari Traa

Bakgrunnsstoff

Festivalar i Noreg
Festspela
Skipingar i 1992
Nynorsk kultursentrum
Lov om målbruk i offentleg teneste

Lov om målbruk i offentleg teneste, med kortnamna mållova og målbrukslova, regulerer bruken av bokmål og nynorsk i staten. 

Lova og forskriftene til lova har føresegner om jamstilling mellom bokmål og nynorsk i alle organ for stat, fylkeskommune og kommune, bruken av nynorsk og bokmål i statsorgana, retten for kommunane og fylkeskommunane til å krevje skriv frå statsorgan på bokmål eller nynorsk og føresegner om dei rettane privatpersonar og private instansar har til å få brev, eksamensoppgåver, skjema o.a. frå statsorgan på si eiga målform.

Kultur- og kyrkjedepartementet administrerer lova, fører tilsyn med målbruken i departementa og følgjer opp klagesaker. Språkrådet fører tilsyn med statsorgan under departementsnivå, informerer om lova og følgjer opp klagesaker.

Lova har ikkje føresegner om sanksjonar ved grove brot på reglane. Både det tidlegare Norsk språkråd og det noverande Språkrådet har peika på at det er behov for sanksjonar. 

Lova tok til å gjelde 1. januar 1981 og avløyste lov om målbruk i statstenesta frå 1930.

Bakgrunnsstoff 
 LOV 1980-04-11 nr 05: Lov om målbruk i offentleg teneste (Lovdata)
 Mållova (Språkrådet)

Målbruk
Språk i Noreg
Amt

Amt (frå tysk, eigentleg 'embete' eller 'embetsdistrikt') var frå 19. februar 1662 eit namn på forvaltningsområda i Danmark-Noreg, og avløyste namna len og syssel. 

Den nye inndelinga var fyrst fire hovudamt og åtte underamt. Hovudamta var likt med med bispedøma. Eit bispedøme vart kalla stift. Medan den kyrkjelege leiinga var lagt til biskopen, hadde slike amt ein verdsleg embetsmann på toppen kalla stiftamtmann. Leiaren for dei andre amta vart kalla amtmann, frå 1919 fylkesmann. 

1. januar 1919 vart nemninga «amt» erstatta med «fylke» i Noreg, sjå amt i Noreg.
Provinsane i Danmark vart fram til 1. januar 2007 framleis kalla «amt», sjå amt i Danmark.

Statsrett
Administrative område
Wollert Konow (H)

Wollert Konow () var ein norsk politikar og gardbrukar. Han vart fødd i Bergen, men flytta seinare til Hedmark fylke. 

Frå 1882 var Konow gardbrukar på Tjerne i Ringsaker. Han sat som stortingsrepresentant  i fleire periodar. Frå 1891 til 1893 var han statsråd og sjef for Indredepartementet i Johannes Steen si 1. regjering. Frå 1900 til 1903 var han  landbruksminister i Johannes Steen si 2. regjering og Otto Blehr si 1. regjering.

Konow representerte Venstre på Stortinget frå 1886 til 1891 og frå 1895 til 1918. Frå 1919 til 1921 var han stortingsrepresentant for Landmandspartiet, og frå 1922 til 1924 for Frisinnede Venstre.

Wollert Konow representerte Hedemarkens amt på Stortinget, det seinare Hedmark fylke. 
I politisk samanheng vert han ofte referert til som Wollert Konow (H), der H-en står for «Hedemarken». Bokstaven vert sett til for å skilja han frå fetteren, politikaren Wollert Konow (SB). 

Norske landbruksministrar
Norske revisjonsministrar
Statsrådar i Regjeringa Steen I
Statsrådar i Regjeringa Steen II
Statsrådar i Regjeringa Blehr I
Venstrestatsrådar
Stortingsrepresentantar frå Venstre
Stortingsrepresentantar frå Sp
Stortingsrepresentantar frå Frisinnede Venstre
Stortingsrepresentantar for Hedmark
Stortingsrepresentantar 1886-1888
Stortingsrepresentantar 1889-1891
Stortingsrepresentantar 1895-1897
Stortingsrepresentantar 1898-1900
Stortingsrepresentantar 1901-1903
Stortingsrepresentantar 1904-1906
Stortingsrepresentantar 1907-1909
Stortingsrepresentantar 1910-1912
Stortingsrepresentantar 1913-1915
Stortingsrepresentantar 1916-1918
Stortingsrepresentantar 1919-1921
Norske gardbrukarar
Folk frå Bergen
Elias Blix

Elias Blix () var ein norsk forfattar, professor, lærar, målmann og politikar. Han vart fødd på Våg i Gildeskål i Salten i Nordland fylke Mattismessedagen 1836, og døydde i heimen sin i Kristiania (Oslo) i 1902. Han vart gravlagd på Vår Frelsers gravlund.

I 1862 var Blix med på å skipa «Den nordlandske Forening» og var den første forman i organisasjonen. I 1868 var han med på å skipa «Det norske Samlaget», som fekk til oppgåve å gje ut nynorske skrifter. 

Blix tok teologisk embetseksamen i 1866, og han vart professor i teologi 1878 ved Universitetet i Oslo.

Frå 26. juni 1884 til 23. februar 1888 var Blix statsråd i Kyrkjedepartementet. Som statsråd greidde han å få oppretta eit professorat i norsk folkemål ved universitetet. I 1885 gjorde Stortinget vedtak om at landsmålet skulle vera jamstilt med bokmålet, det såkalla Jamstellingsvedtaket. Som politikar representerte Blix partiet Venstre.

Blix oppdaga landsmålet då han gjekk på lærarseminar i Tromsø på 1850-talet. Han tok kontakt med målrørsla då han kom til Kristiania og vart knytt til Aasmund Olavsson Vinje og vekebladet Dølen. Sommaren 1866, etter at han hadde teke teologisk embetseksamen, vitja han Gildeskål.  Her hjelpte han soknepresten med konfirmasjonsundervisninga, han skal òg ha bede om løyve til å preike i Gildeskålkyrkja.  Men Blix fekk ikkje lov til å preike - somme meiner soknepresten ikkje ville sleppe han til, fordi han ikkje likte Blix sitt arbeid som målmann; andre meiner soknerpresten hadde gjeve han melding om at det ikkje sømte seg for born av ålmugen å stå på preikestolen. Hendinga i Gildeskål skal etter soga vere årsaka til at han ikkje vart prest og han aldri kom attende til Gildeskål.

Blix var med på arbeidet med å omsetje Bibelen og Luthers litle katekisme til landsmål. Elias Blix var ein stor salmediktar, og skreiv meir enn 200 salmar.  Ved kgl. res. av 4. mai 1892 vart salmeboka hans, Nokre Salmar, autorisert for kyrkjeleg bruk. I Norsk Salmebok er det teke med over 50 salmar av Blix.

Nokre kjende salmar 
 Med Jesus vil eg fara
 Gud signe vårt dyre fedreland
 No livnar det i lundar
 Barndomsminne frå Nordland

Kjelder 
 Elias Blix på [Norsk Biografisk Leksikon]

Bakgrunnsstoff 
 Digitaliserte bøker av Elias Blix hjå Nasjonalbiblioteket
 Anders Aschim: Ein betre vår ein gong. Elias Blix. Samlaget, 2008 ISBN 978-82-521-6429-9
 Weblogg om forsking på Blix

 
Norske statsrådar 1884-1905
Norske salmediktarar
Norske forfattarar
Nynorskforfattarar
Venstrestatsrådar
Målfolk
Forfattarar frå Nordland
Norske teologiprofessorar
Professorar ved Universitetet i Oslo
Nordnorske målfolk
Gravlagde på Vår Frelsers gravlund
Folk frå Gildeskål